Horné Strháre

Horné Strháre sú obec na Slovensku v okrese Veľký Krtíš.

Kultúra a zaujímavosti

Pamiatky 
 Evanjelický kostol, jednoduchá jednoloďová stavba s polygonálne ukončeným uzáverom presbytéria a predstavanou vežou z roku 1791. Stavba bol rozšírená v rokoch 1862-1865, kedy vznikla ihlancovo ukončená veža. V interiéri sa nachádza oltárny obraz Ježiš v Getsemanskej záhrade od Ľudovíta Ľ. Kubányiho. 
 Rímskokatolícky kostol Narodenia Panny Márie, jednoloďová barokovo-klasicistická stavba s rovným ukončením presbytéria a predstavanou vežou z konca 18. storočia. Kostol bol prestavaný v roku 1879. V interiéri sa dochoval barokový obraz Madony z prvej polovice 18. storočia, ostatné zariadenie pochádza z doby prestavby.

Referencie

Externé odkazy  
 Okres VK- história a pozoruhodnosti obce

 
Obce okresu Veľký Krtíš